Annick Girardin
Annick Girardin Res apud Vicidata repertae: Nativitas: 3 Augusti 1964; Maclovium Patria: Francia Annick Girardin (nata die 3 Augusti 1964) est politica Franciae. Maclovii nata sed in insulis Sancti Petri et Miquelonensis educata est ubi pater, olim piscator, munus pistoris suscepit. Annick Girardin, factionis radicalis sinistrae socia, ab anno 2000 legata est apud territoriale earum insularum consilium. Anno 2002 candidata est ad comitia conventus Nationalis Francici, malo successu, sed annis 2007 et 2012 victoriam reportavit. Die 9 Aprilis 2014 secretaria civica ab evolutione et a Francophonia facta est, praeside Francisous Hollande, primo ministro Manuele Valls. Ab eodem die 11 Februarii 2016 ministra actionis publicae promota est. Die 17 Maii 2017, Emmanuele Macron nuper praeside electo, primo ministro Eduardo Philippe, Annick Girardin in consilio ministrorum retenta est, officio ministrae a Transmarinis attributo.